Aandele-mening: Vodacom-groep | Netwerk24
Skool in PE loop 7 keer onder inbrekers deur
Daar is die afgelope maand reeds sewe keer by die Kuyga Primary School in Greenbushes, Port Elizabeth, ingebreek.
Berdych smaak eerste oorwinning in 6 maande
Tomas Berdych, op sy dag die nr. 4-speler op tennis se wêreldranglys, het Sondag ’n ses maande lange wendroogte tot ’n einde gebring.
Griekwas kan CB omhoog hou, sê Von Hoesslin
Daar is geen rede hoekom Griekwas nie oor ’n rapsie meer as twee weke as Curriebeker-kampioen gekroon kan word nie, sê die oud-Springbok Dave von Hoesslin.
Oppas vir dié ‘belegging’ met 230%-opbrengs
Hou eerder verby ’n “beleggingsgeleentheid in studentebehuising” wat ’n netto opbrengs van 230% beloof, sê die Gedragsowerheid vir die Finansiële Sektor.
Deur Moxima Gama 01 Februarie 2019 05:00
Shameel Joosub Uitvoerende groephoof van Vodacom
Vodacom se aandeelprys het op 24 Januarie ’n verbluffende 8% laer geopen nadat die maatskappy bekend gemaak het dat sy inkomste uit dienste by sy Suid-Afrikaanse bedrywighede het vir die drie maande tot einde Desember met 0,9% afgeneem tot R13,9 miljard. In die handelsverslag verduidelik Shameel Joosub, uitvoerende groephoof, dat plaaslike inkomste beïnvloed is deur die uitwerking van sy strategie om pryse ter wille van laer kommunikasiekoste te transformeer, asook die onderlinge stuur van verkeer tussen swerfdiensvennote.
Alle plaaslike selfoonoperators was die afgelope tyd onder groot druk om datapryse te verlaag. Daarby het Okosa besluit operateurs se regulasies vir eindgebruikers en intekenare moet toelaat dat kliënte hul ongebruikte data na ’n volgende maand kan oordra, wat operateurs se inkomste uit data verder onder druk plaas.
Volgens Joosub het wêreldbedrywighede se sterk prestasie egter gehelp om te vergoed vir die kwartaal se verlangsaming in Suid-Afrika. Op groepvlak het inkomste met 1,5% tot R23 miljard toegeneem, terwyl die totale inkomste uit dienste 2,4% hoër was op R18,9 miljard.
Verhandel hom so: Ondanks die skerp daling van 8% ná die uitreiking van sy handelsverslag, behou Vodacom belangrike steun op 11 805 sent. Sy tweede belangrike steunpunt op langer termyn is 11 460 sent.
As hy bokant dié twee vlakke kan bly, behoort hy die verlies te kan inhaal en moontlik tot by 13 640 sent te herstel. Bly in dié geval lank.
Slaag Vodacom nie daarin om die verlies in te haal nie, of dit wel doen maar weer tot onder 12 670 sent terugsak, sal die bere waarskynlik opnuut toeslaan. Steun op 11 460 sent kan dan meegee (wat as ’n verkoopsein beskou sou kon word). In dié geval kan Vodacom verder terugsak tot by 10 060 sent – en moontlik tot by 8 900 sent.
* Stuur 'n boodskap aan terugvoer@finweek.co.za
Meer oor: Finweek | Vodacom | Aandele-Mening
Vodacom-boikot ‘misluk’, erken betogers
Geen keer aan Vodacom-boikot oor #PleaseCallMe
Vodacom verdien al minder in SA